Et rådyr var skyld i at en lastbil lastet med fiskekasser væltede i rundkørslen på Ny Strandvej ved Løkken kort før klokken fire natten til mandag.

Lastbilens chauffør mistede kontrollen med sit køretøj og væltede midt i rundkørslen, efter han undveg et rådyr kort før rundkørslen. Oprydningen varede flere timer, men både rådyr og chauffør slap uskadt fra episoden.